|  |  |
| --- | --- |
| **Tantárgy** neve:Heterogén tanulói csoportok kezelése NBP\_GP181G3 | **Kreditértéke: 3** |
| A tantárgy **besorolása**: **Kötelező** | |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** | |
| A **tanóra** **típusa**: szeminárium és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**: interaktív foglalkozás, egyéni és kiscsoportos információgyűjtés és feldolgozás gyakorlati példákra, tanórai szimuláció, és tanórai hospitálás a gyakorlóhelyeken. | |
| A **számonkérés** módja gyj.  Az ismeretellenőrzésben alkalmazandó **további** (*sajátos*) **módok:** A tanulói differenciálás elvének megfelelő foglalkozásterv készítése **egy** tanórára. A gyakorlati jegy követelménye, hogy a résztvevők a hallgatók készítsenek **elektronikus** formában egy, a heterogén tanulói csoportok kezelni képes foglalkozástervet.  Az értékelés szempontjai: a célok és eszközök megfeleltetése, a tananyag, mérőlapok, a tanulói öndifferenciálási módszerek sajátosságainak, a résztvevői aktivitáson alapuló foglalkozás- és taneszköz tervezés, készítés | |
| A tantárgy **tantervi helye**: **6. félév** | |
| Előtanulmányi feltételek:- | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja**: A résztvevők ismerjék meg és legyenek képesek értelmezni a tudásban és szocializáltságban heterogén tanulói csoportok kezelésének a szükségességét és módjait. Sajátítsák el az eljáráshoz tartozó azon tervezési tevékenységeket, amelyek eredményeként alkalmassá válnak a tanulók képességeihez alkalmazkodó, a tanulók közötti tudás- és kifejezőkészségbeli különbséget figyelembe vevő tanulásszervezésre, tudásátadásra.  **A tantárgy tartalma:**  A közoktatásban egyre nagyobb mértékben jelennek meg a hátrányos helyzetű, illetve a speciális nevelési igényű tanulók, akiknek az oktatását integráció keretében kell biztosítani. Az ő nevelésüket, tanításukat végző pedagógusok számára kifejezetten szükséglet a különböző adottságú tanulókból álló csoportok tanulásszervezéséhez, oktatásához hatékony eljárások megismerése és alkalmazása.  A hallgatók a kurzus elvégzése során olyan speciális kooperatív csoportmunkán alapuló  tanítási eljárást sajátítanak el, amely lehetővé teszi számukra, hogy magas szintű pedagógiai munkát végezzenek olyan osztályokban, ahol a tanulók közötti tudásbeli különbség és kifejezőkészség tág határok között mozog. A tematikai egységek tartalmának és a hozzájuk tartozó módszerek, munkaformák rövid összefoglalása:  * Az első tematikai egység a másság pszichológiai és szociológiai hátterét dolgozza fel,   elsődlegesen információközlő eljárásokkal, illetve a résztvevőkkel folytatott interaktív  esetelemzésekkel, témafeldolgozásokkal.   * A második tematikai egység a heterogén csoportokban megvalósuló tanulás-tanítás lehetőségeit és feltételeit dolgozza fel. A tematikai egység nem csak a tanulásszervezéssel, hanem az öndifferenciálás támogatásához szükséges tanári szerep módosulásával is foglalkozik. * A harmadik tematikai egység az alacsony státuszú, különösen az SNI tanulók jellemzőit, az előforduló magatartásproblémák, motivációs kérdések feldolgozását tartalmazza. A feldolgozás módja az ismeretközlés mellett az interaktív csoportmunka, esetelemzés és hospitálás a gyakorlóhelyeken. * A negyedik tematikai egység a képzési tartalmak adaptációja a résztvevők gyakorlatába. Ennek keretében foglalkozási terv készítésére és bemutatására kerül sor, majd közös értékelő reflektálásra, a tapasztalatok összegzésére. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| ***Kötelező irodalom:***   * K. Nagy Emese (2006): A tanulói státusz hatása a tanulók órai szereplésére. Új Pedagógiai Szemle. 55. évfolyam 5. szám. 35-46. * A heterogén tanulói csoport kezelése In: Harmatiné Olajos Tímea – Pataky Nóra – K. Nagy Emese: *A kétszeresen kivételes tanulók tehetséggondozása (2014):* Géniusz Könyvek 30. 123-195   ***Ajánlott irodalom:***   * Gyarmathy Éva (2010): Hátrányban az előny. A szociokulturálisan hátrányos helyzetű tehetsége. Géniusz Könyvek 12. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **a) tudása**   * Tudja és ismeri a szociokulturális háttér kialakulásának hátterét, megjelenési formáit, következményeit és egyéb jellemzőit, tisztában van a gyakorlatban alkalmazható prevenciós, intervenciós lehetőségekkel. * Tisztában van a hátrányos helyzetű, halmozottan hátrányos helyzetű és/vagy szülői háttér nélküli gyermekek és fiatalok fejlesztésének, segítésének lehetőségeivel. * Tájékozott a hátrányos helyzet leküzdésére alkalmas jó gyakorlatokról és a segítségnyújtás lehetőségeiről. * Ismeri a tudásban és szocializáltságban heterogén tanulói csoportok kezelésének módjait, eszközeit, valamint a résztvevői aktivitáson alapuló foglalkozás megvalósításához szükséges feltételeket. * Ismeri a résztvevői aktivitáson alapuló foglalkozás- és taneszköz tervezési és készítési eljárás alapjait   **b) képességei**   * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben. * Képes a fogyatékosságügyi szakmapolitikai dokumentumok értelmezésére, az ellátórendszer finanszírozásának átlátására, adott esetben pályázatok írására, valamint a fogyatékos személyek és a szakma érdekeinek képviseletére az intézményrendszerek és szolgáltatások területén. * Képes a szociokulturális hátrányt okozó veszélyeztető tényezőket felismerve az oktatási nevelési folyamatokat úgy tervezni, hogy azok hatása csökkenjen. * Képesek a kompetenciahatáraik figyelembe vételével a jelzőrendszer tagjaként együttműködni más segítő szakemberekkel, legyenek képesek a szakszerű esetbemutatásra.   **c) attitűdje**   * A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését. * A fogyatékos emberekkel kapcsolatos társadalmi, kulturális és történeti folyamatokat, megközelítéseket összefüggéseiben látja, ezeken keresztül reflektál a jelen problémáira, ezekről megalapozott szakmai véleményt formál, és kulturált vitát folytat. * A fogyatékos emberekkel kapcsolatos társadalmi, kulturális és történeti folyamatokat, megközelítéseket, intézményi és szolgáltatásbéli formákat nyitottan és kritikusan szemléli, részt vállal a gyógypedagógiával és fogyatékosságüggyel kapcsolatos fejlesztési, innovációs tevékenységekben   **d) autonómiája és felelőssége**   * Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja. * Tudatosan képviseli a gyógypedagógia és határtudományai/társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját team-ben végezni, szakmai műhelyekben aktívan vesz részt. | |
| **Tantárgy felelőse: dr. K. Nagy Emese PhD habil, egyetemi docens** | |
| **Tantárgy oktatásába bevont oktató: -** | |